
ÕIEND

Vastavalt Põhikooli- ja gümnaasiumiseaduse (RT I 1993, 63, 892; 1999, 42, 497; 79, 730; 2000, 33, 195; 54, 349; 95, 611; 2001, 50, 288; 75, 454; 2002, 25, 144; 34, 205; 53, 336; 57, 359; 61, 375; 63, 389; 64, 393; 90, 521; 2003, 21, 125; 2004, 27, 180; 30, 206; 41, 276; 56, 404; 2005, 54, 431) § 49 lõike  2 ja lõike 4 punktile 2
Olukorra analüüs

Narva linna arengukavas aastateks 2004-2007 lõigus „Haridus” nähakse ette haridusasutuste võrgu korrastamist. Antud teesi püstitamine on tingitud ühelt poolt haridusasutuste reorganiseerimise vajadusest ning teiselt poolt majanduslikest ja demograafilistest muutustest. 

Hariduse reorganiseerimisprotsess määratletakse järgmiste dokumentidega:

1. Põhikooli ja gümnaasiumi riiklik õppekava

2. Riiklik programm „Integratsioon Eesti ühiskonnas 2000-2007”

3. Narva arengukava aastateks 2004-2007”

4. Narva munitsipaalharidussüsteemi arengukava aastateks 2005-2007”

5. Narva munitsipaalharidussüsteemi arengukava aastani 2010

Uuendamise läbivaks ideeks on võrdsete tingimuste ja võimaluste loomine seadusandlikul tasandil igale lapsele tema oskustele ja võimetele vastava hariduse saamiseks. 

Hariduse arengu toetamiseks on vaja investeeringuid. Vastavalt Eesti Vabariigi Haridusseaduse § 7 punktile 2 on kohalike omavalitsuste pädevuses tagada oma halduspiirkonna munitsipaalharidusasutuste majanduslik teenindamine ja finantseerimine. 

Vaatamata sellele, et haridus on üheks Narva linna prioriteediks, võib lahendada haridussüsteemis lisainvesteeringutega seotud probleeme eelkõige siseressursside otstarbekohase kasutamise arvelt ja alles seejärel teiste allikate arvelt.  See on üks põhjus haridusasutuste võrgu korrastamiseks, teine põhjus on demograafilise olukorra muutus Narvas.

Haridusasutuste võrgu korrastamine eeldab järgmiste asjaolude analüüsi:

1. Demograafiline olukord Narvas ja selle mõju haridussüsteemile

2. Linna territooriumil asuvate koolide arvu vastavus õpilaste arvuga

3. Koolide paiknemine linna territooriumil

4. Õpilase maksumus koolide lõikes 

Demograafilise olukorra analüüs Narva linnas näitab, et ajavahemikul 1988.-2004.a. on sündimus langenud 53,4% võrra, st vähenes 2,1 korda (lisa 1). See on viinud õpilaste arvu vähenemisele Narva linna koolides. 1999.-2005.a on jooksul õpilaste arv Narva linna koolides vähenenud 30,7% ehk 3330 õpilase võrra. Prognoosi järgi aastatel 2005-2010 väheneb õpilaste arv veel 13,5% võrra (lisa 2).

Kui ajavahemikul 1999.-2005.a vähenes kõige rohkem algastmes õppivate õpilaste arv (34,2%), siis kuni 2010.a toimub gümnaasiumiastmes õppivate õpilaste arvu järsk vähenemine (50,6%), sest gümnaasiumiklassidesse lähevad madalaima sündimusega aastatel sündinud lapsed (lisa 3, 4). 

Õpilaste arvu vähenemine viib õppekoha maksumuse kasvuni eelkõige majanduskulude arvelt, sest täielikult komplekteeritud klasse on koolides tunduvalt vähem kui koolil täituvuse ressurssi.

Põhjendamine

Antud faktid on analüüsitud Narva munitsipaalharidussüsteemi arengukavas aastani 2010, kus on tehtud konkreetsed järeldused edaspidise koolivõrgu arengust. 

Seoses ülalpool esitatuga on ootuspärane püstitada küsimus, kas koolide arv vastab õpilaste arvule. Antud probleemi lahendamist on võimalik teostada koolivõrgu reorganiseerimise teel. 

Otstarbekam on korraldada koolivõrgu reorganiseerimist linnaositi, sest vaatamata elanikkonna paigutuse kompaktsusele linnas, eelistavad õpilaste vanemad panna last õppima elukoha  läheduses asuvatesse koolidesse. Narva munitsipaalharidussüsteemi arengukava aastani 2010 soovitab rakendada selles esitatud kriteeriumid koolivõrgu linnaositi reorganiseerimise kohta küsimuse vaatlemisel.

Narva munitsipaalharidussüsteemi arengukavas aastani 2010 on täpselt sõnastatud, et üheks esimeseks sammuks koolivõrgu reorganiseerimisel tuleb teostada selle korrastamist linna lõunaosas: 

„Konkreetne samm – ühendada Joala kool ja 6. Kool (kasutusele võtta Joala Kooli hoone). Selle variandi puhul lõpetab 6. Kool oma tegevuse. 

Käsitledes koolivõrgu reorganiseerimise küsimust lähtub Narva Linnavalitsus järgmistest kriteeriumitest:

1. Koolide paiknemine ja võimalus saada haridust igas linnaosas

2. Läbiviidud ümberkorraldamine ei halvenda laste õppimistingimusi 

3. Ühe õpilase maksumus. Koolide täituvus

4. Võimalus rakendada tööle õpetajaid ja personali

5. Ümberkorraldamise tagajärjel vabanevad materiaalsed ressursid

6. Koolihoone seis ja kasutamise perspektiiv   

Arvestades antud kriteeriume peame vajalikuks püstitada küsimus koolivõrgu reorganiseerimise kohta linna lõunaosas alates õppeaastast 2006/2007. 

Antud linnaosas asub 3 kooli: Joala Kool, Kreenholmi Gümnaasium, 6. Kool.

Seisuga 10.01.2006.a. kolmes koolis on 1699 õpilast.

Seisuga 20.06.2006.a. pärast 9. ja 12. klasside õpilaste lahkumist, jääb 1311 õpilast. Vastavalt 1. ja 10. klassidesse vastuvõtule seisuga 01.09.2006.a. õpilaste arv antud koolides moodustub 1500 õpilast, mis on 12% võrra vähem võrreldes õpilaste arvuga 2006.a. alguseks. 

Linna lõunaosa kolmel koolil on võrdne täituvuse ressurss, umbes 800 õpilast. Sellest järeldub, et seisuga 01.09.2006.a. antud linnaosas jääb õpilasi kaheks kooliks.

Lähtudes sellest, et Kreenholmi Gümnaasiumiga alates õppeaastast 2006/2007 liitub Juhkentali Kool 165 õpilasega, siis antud õppeasutus on täielikult komplekteeritud. Seoses sellega koolide täituvuse korrastuse teostatavamaks variandiks linna lõunaosas on 6. Kooli ja Joala Kooli ühinemine.

Linnavara- ja Majandusameti tõendist 6. Kooli tehnilisest seisundist ja asukohast (lisa 5) ning koolihoonete seisundi uuringute tulemustest, mis on tehtud Narva munitsipaalharidussüsteemi arengukavas aastani 2010 ettevalmistamisel, järeldub, et 6. Kooli hoonel on tõsised tehnilised puudujäägid, näiteks kooli spordisaal ei ole kõlblik kasutuseks ja õppeprotsessi korraldamiseks. Teisi tehnilisi puudujääke arvestades vajab 6. Kooli hoone remonti, mille peale tuleb eraldada suuri rahalisi vahendeid linna eelarvest.   

Joala Kooli hoone antud hetkel samuti ei ole ideaalses tehnilises seisundis. Kuigi samas tuleb arvestada, et riik määratles prioriteediks Narva linna lõunaosa koolide vahel Joala kooli hoone remonti, seega eraldades 750 tuh. krooni koolihoone fuajee ja koridoride remondiks. Antud asjaolu omab väga olulist tähtsust 6. Kooli ja Joala Kooli reorganiseerimisel. 

Ühendatud kooli õppeprotsess peab toimuma uuemas ja tehniliselt sobivamas Joala Kooli hoones, mis tulevikus renoveeritakse täiendavalt.

Seoses ülalpool esitatuga peame vajalikuks langetada otsust 6. Kooli Joala Kooliga ühinemise kohta.   

6. Kooli reorganiseerimiseks vajalikud vahendid 

6. Kooli reorganiseerimiseks läheb vaja 1 040 tuh. krooni, sh 640 tuh. krooni riigi lisaeelarvest pedagoogide koondamisega seotud kulude katteks.

Õpilased 

Pärast 2005./2006. õppeaasta lõppu, sh 9. ja 12. klassi vilistlased, 1033 õpilasest jääb 6. Kooli ja Joala Kooli 733 õpilast. Arvestades 1. klassi minevaid lapsi on õpilaste arv õppeaasta 2006/2007 alguseks kahe kooli peale moodustub umbes 817 õpilast, mis võimaldab täielikult komplekteerida ainult üht kooli.  

Seega kõikidele 6. Kooli õpilastele Joala Kooliga ühinemisel tagatakse õppekohad Joala Koolis, arvestades piirkonda ja mitte piirates Joala Kooli õppeprotsessi. 

Kaader

1. Pedagoogid

Käesoleval ajal töötab 6. Koolis 56 pedagoogi, sh kahel pedagoogil on ajutised töölepingud. Keskmine õpetajate vanus on vahemikus 35-45 eluaastat. 7 pedagoogi on vanuses 65 aastat ja vanem. Neli pedagoogi, sh kooli direktor, on pensionärid vanuses 60-65 eluaastat. Kolmel pedagoogil ei vasta kvalifikatsiooni Haridus- ja Teadusministri määruses pedagoogidele esitatud kvalifikatsiooninõuetele.

1.1.Kvalifikatsioon ja töörakendus

Niiviisi vajab tööd 40 pedagoogi. Koolide ühinemisel 21 pedagoog, välja arvatud 12. klasside klassijuhatajad, läheb Joala kooli üle koos oma klassidega .Samuti on võimalik rakendada tööle Joala kooli veel 6 pedagoogi, kokku on 27 pedagoogi. Antud õiendi koostamise seisuga võivad koondatud olla 13 pedagoogi.

Reorganiseerimise ajal teostab Kultuuriosakond vabade kohtade monitooringut linna koolides ja gümnaasiumides eesmärgiga rakendada tööle ülejäänud pedagoogid. 

2.Abipersonal

Käesoleval ajal on koolis 33 selle rühma kuuluvat inimest , sh 4 pensionäri.

Käesolevaks ajaks nendest on võimalik rakendada tööle 8 inimesi .Reorganiseerimise jooksul tekkivatele vabadele kohtadele rakendatakse kooli abipersonal.
6. Kooli vara

6. Kooli vara koosneb kahest peamisest hoonest: koolihoonest ja töökojast ning inventarist, mille edaspidise kasutamise suhtes otsustatakse vastavalt Narva kohaliku omavalitsuse õigusaktidele ning kehtivale seadusandlusele.

Kokkuvõte

Lähtudes ülalpool nimetatud asjaoludest osutub koolivõrgu reorganiseerimine linna lõunaosas 6. Kooli ühinemise teel Joala Kooliga põhjendatud ja otstarbekaks. See võimaldab tagada õppeprotsessi katkestamatust ja järjepidevust, hoida Narva linna haridusasutuste võrgu terviklikkust, lahendada valutult töörakendusega seonduvaid probleeme ja vähendada kooli ülalpidamisega seotud finantskoormust linna eelarvele.

Vastavalt Põhikooli- ja gümnaasiumiseaduse § 49 punktile 2 korraldab ja kujundab munitsipaalkooli linnavolikogu otsusel ümber linnavalitsus, arvestusega, et sellest on võimalik teavitada kirjalikult Haridus- ja Teadusministeeriumi, maavanemat, kooli, lapsevanemaid (eestkostjaid, hooldajaid) ja õpilasi vähemalt kuus kuud enne uue õppeaasta algust.

Vastavalt Põhikooli- ja gümnaasiumiseaduse § 49 lõige 4 punktile 2 liidetav kool, mis on 6. Kool, lõpetab tegevuse.
Õppeperiood eksamiperioodi arvestusega lõpeb 6. Koolis 20.06.2006.aastal. 

Reorganiseerimise teostamise jaoks on vaja aega, seepärast on 31.08.2006.a. põhjendatud 6. Kooli tegevuse lõpetamise kuupäev.

Järeldused

1. Peame otstarbekohaseks ja põhjendatuks otsuse langetamist koolivõrgu reorganiseerimise kohta linna lõunaosas 6. Kooli ühinemise teel Joala Kooliga vastavalt Põhikooli- ja gümnaasiumiseaduse § 49 punktile 2;

2. lõpetada 6. Kooli tegevus 31.08.2006.a. vastavalt Põhikooli- ja gümnaasiumiseaduse § 49 lõige 4 punktile 2.

Viktoria Lutus

Juhataja 

